**Ministru kabineta noteikumu projekta**

**„Grozījumi darbības programmas „Izaugsme un nodarbinātība” 1.2.2. specifiskā atbalsta mērķa „Veicināt inovāciju ieviešanu komersantos” 1.2.2.3. pasākuma „Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti” īstenošanas noteikumi” sākotnējās ietekmes novērtējuma ziņojums (anotācija)”**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2016. gada 14. jūnija noteikumos Nr. 365 “Darbības programmas “Izaugsme un nodarbinātība” 1.2.2. specifiskā atbalsta mērķa “Veicināt inovāciju ieviešanu komersantos” 1.2.2.3. pasākuma “Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti” īstenošanas noteikumi” (turpmāk - noteikumu projekts) ir izstrādāts saskaņā ar 2014. gada 3. jūlija Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016. gada decembrī un 2017. gada janvārī Centrālā finanšu un līgumu aģentūra (turpmāk - CFLA) ir noslēgusi līgumus ar trīs finansējuma saņēmējiem (biedrību “Latvijas Informācijas un komunikācijas tehnoloģiju asociācija” (turpmāk - LIKTA), biedrību “Latvijas Tirdzniecības un rūpniecības kamera” (turpmāk - LTRK) un Latvijas Investīciju un attīstības aģentūru (turpmāk - LIAA)) Ministru kabineta 2016. gada 14. jūnija noteikumu Nr. 365 „Izaugsme un nodarbinātība” 1.2.2. specifiskā atbalsta mērķa „Veicināt inovāciju ieviešanu komersantos” 1.2.2.3. pasākuma „Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti” īstenošanas noteikumi (turpmāk - MK noteikumi Nr. 365) ietvaros.LIAA projekta ieviešanas gaitā konstatēta nepieciešamība pēc grozījumiem atbalsta programmas nosacījumos, lai investoriem tā kļūtu pievilcīgāka un konkurētu ar citām valstīm:1. MK noteikumu Nr. 365 22. punktā ir norādītas atbalstāmās darbības LIAA projektam. Pēdējo gadu laikā Latvijā novērota augšupejoša tendence ārvalstu investoriem dibināt globālos biznesa pakalpojumu centrus, kur investīcijas nāk no tehnoloģiski attīstītām, inovatīvām valstīm, piemēram, Norvēģija, Zviedrija u.c. Pakalpojumu centru sektors jau šobrīd nodrošina un var turpināt nodrošināt nodarbinātības pieaugumu Latvijā, bet ir nepieciešamas īpašas nodarbināto prasmju kombinācijas, kur viena no svarīgākajām komponentēm ir valodu zināšanas. Konstatēts, ka nodarbinātie nespēj kontaktēties attiecīgā svešvalodā tādā līmenī, kā no viņiem sagaida uzņēmuma vadība, klienti vai sadarbības partneri. Nepilnīgu svešvalodas zināšanu dēļ nodarbinātie pakļauj riskam uzņēmuma reputāciju. Svešvalodu apmācības ir specifiskas un nevar tikt salīdzinātas ar citām nodarbināto apmācībām.

2017. gada 2. ceturksnī strādāts ar 8 jauniem vai iepriekšējos periodos uzsāktiem investīciju projektiem pakalpojumu centru (GBS) nozarē, kas ir otrais lielākais LIAA apkalpoto projektu skaits kādā konkrētā nozarē 2. ceturksnī. Šo projektu īstenošanas gadījumā tiktu radītas vairāk kā 1000 jaunas darba vietas, kurās vairumā nodarbinātajiem ir nepieciešamas svešvalodu zināšanas. Ņemot vērā mazo atbalsta instrumentu pieejamību pakalpojumu centru sektorā, atbalsta programmu ir nepieciešams paplašināt, kā atbalstāmo darbību LIAA projektam ietverot svešvalodas, izņemot krievu un angļu valodas, apmācības. EM noteikumu projekta ietvaros ierosina grozījumus MK noteikumu Nr. 365 22. punktā, papildinot to ar svešvalodas, izņemot angļu un krievu valodas, apmācībām.1. MK noteikumu Nr. 365 33. punktā ir norādītas attiecināmās projektu īstenošanas izmaksu pozīcijas, 33.1. apakšpunktā ietverot tiešās attiecināmās izmaksas. Lai LIAA projektu padarītu ārvalstu investoriem pievilcīgāku, attiecināmajās izmaksās ir nepieciešams iekļaut atbalstu nodarbināto darba samaksai apmācību norises laikā. Eiropas Komisijas 2014. gada 17. jūnija Regulas Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk - Regula 651/2014) 31. panta 3. punkta d) apakšpunktā norādītas attiecināmās izmaksas ietver apmācāmā personāla izmaksas.

Neskatoties uz to, ka projekta īstenošanas procesā palielinātos administratīvais slogs ārvalstu investoriem, atbalsta programma kļūtu tiem pievilcīgāka, jo būtiski tiktu palielināts atbalsta apjoms. Līdz šim LIAA gūtā pieredze rāda, ka, uzsākot Eiropas Savienības struktūrfondu projektu īstenošanu, ārvalstu investori galvenokārt sadarbojas ar vietējiem konsultantiem, kas nodrošina projektu vadību, nevis ārvalstu investori paši uzņemas projektu vadību. Vienlaikus tiks veikti grozījumi LIAA iekšējā kārtībā “Komersantu atlases apmācību projekta vērtēšanas kritēriji”, papildinot projekta vērtēšanas kritērijus attiecībā uz algu attiecināmību, piemēram, mācību ilgums. EM noteikumu projekta ietvaros ierosina grozījumus MK noteikumu Nr. 365 33.1.1. apakšpunktā, papildinot to ar 33.1.1.3. apakšpunktu ar atbalstu nodarbināto darba samaksai apmācību norises laikā.3) MK noteikumu 37. punktā norādīts projektu īstenošanas termiņš – līdz 2020. gada 31. decembrim. Izstrādājot atbalsta instrumentus ārvalstu investoru piesaistei, būtiska ir to pieejamība ilgtermiņā. Ārvalstu investoru ienākšana ir ilgstošs process, kur no ārvalstu investora lēmuma par labu investīcijām konkrētajā valstī līdz uzņēmuma dibināšanai var paiet vairāki gadi, līdz ar to ir ļoti būtiski, ka atbalsta instruments, kas ir pieejams šodien, būs pieejams arī brīdī, kad investors uzsāks komercdarbību Latvijā. LIAA projekta ieviešanas termiņa pagarināšana līdz 2023. gada 31. decembrim veicinās ārvalstu investīciju piesaisti un projektā plānoto rezultatīvo rādītāju sasniegšanu, un tas nav pretrunā ar Eiropas Komisijas 2013. gada 17. decembra Regulas Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 65. panta 2. punkta nosacījumiem (turpmāk - Regula 1303/2013). EM noteikumu projekta ietvaros ierosina grozījumus MK noteikumu Nr. 365 37. punktā, papildinot to ar 37.1 punktu, precīzi norādot LTRK, LIKTA, LIAA projektu ieviešanas termiņus.2017. gada 16. jūnijā apstiprinātie Ministru kabineta 2015. gada 27. oktobra noteikumu Nr. 617 “Darbības programmas “Izaugsme un nodarbinātība” 1.2.2. specifiskā atbalsta mērķa “Veicināt inovāciju ieviešanu komersantos” 1.2.2.1. pasākuma “Atbalsts nodarbināto apmācībām” pirmās projektu iesniegumu atlases kārtas īstenošanas noteikumi”” (turpmāk - 1.2.2.1. pasākums) grozījumi negodprātīgo apmācību sniedzēju vai apmācāmo komersantu ierobežošanai attiecas arī LIAA, LTRK, LIKTA projektu īstenošanu, tādēļ EM ierosina grozījumus MK noteikumos Nr. 365.1. Apmācības komersantiem ir nodrošinātas ar 2017. gadu un Eiropas Savienības fondu vadībā iesaistītajām institūcijām ir tiesības veikt nepieteiktās pārbaudes apmācību īstenošanas vietās. Līdz 2017. gada jūlijam CFLA ir veikusi divas nepieteiktās pārbaudes LIKTA, pārbaudes rezultāts “Pozitīvs”. Tomēr, pamatojoties 1.2.2.1. pasākuma projektu ieviešanas gaitā Eiropas Savienības fondu vadībā iesaistīto institūciju nepieteiktajās pārbaudēs apmācību īstenošanas vietās konstatēto, ir nepieciešami pasākumi negodprātīgo apmācību sniedzēju vai apmācāmo komersantu, pašnodarbināto personu ierobežošanai arī MK noteikumu Nr. 365 ietvaros.

Pamatojoties uz MK noteikumu Nr. 365 35.4. apakšpunktu, pasākuma ietvaros nav attiecināmas projekta izmaksas, kas nav izmērāmas, samērīgas, pamatotas ar izdevumus apliecinošiem dokumentiem un nav ievēroti saimnieciskuma, lietderības un efektivitātes principi, tādejādi par attiecināmiem izdevumiem atzīstamas tikai izmaksas par apmācāmajiem, kas faktiski saņēmuši konkrēto apmācību un pārbaudes veikšanas laikā atrodas apmācību vietā (telpā). MK noteikumu Nr. 365 47.1. apakšpunkts nosaka CFLA tiesības vienpusēji atkāpties no līguma par projekta īstenošanu, ja “finansējuma saņēmējs nepilda līgumu par projekta īstenošanu, tai skaitā […] ir iestājušies citi apstākļi, kas negatīvi ietekmē vai var ietekmēt pasākuma mērķi vai atbalsta mērķa pasākuma uzraudzības rādītāju sasniegšanu”, bet tas nesīs sekas specifiskā atbalsta mērķa īstenošanai kopumā.EM noteikumu projekta ietvaros ierosina papildināt MK noteikumus Nr. 365 ar 47.1 un 47.2 punktu, paplašinot CFLA tiesības informēt visus finansējuma saņēmējus, ka tie neslēdz jaunus līgumus par apmācību veikšanu ar attiecīgo apmācību sniedzēju vai apmācāmo komersantu, pašnodarbināto personu, ja apmācību sniedzējs atkārtoti nav sniedzis apmācības komersantam, pašnodarbinātajai personai atbilstoši apmācību grafikā norādītajai apmācību tēmai un vietai. Plānotais regulējums paredz iespēju izvērtēt apmācību tēmas un vietas neatbilstību sākotnēji pieteiktajam un tikai tad lemt par sodu - izteikt brīdinājumu vai neattiecināt apmācību izmaksas.Kopumā regulējuma mērķis ir radīt juridisku pamatojumu negodprātīgu apmācību sniedzēju un apmācīto komersantu, pašnodarbināto personu izslēgšanai no Eiropas Savienības fondu līdzekļu saņemšanas. Noteikumu projekta grozījumu redakcija neskar finansējuma saņēmēja noslēgtos līgumus ar apmācību sniedzējiem, bet gan nosaka, ka pārkāpēji netiek izvēlēti tālāko līgumu slēgšanai, kas ir iepirkuma procedūras jautājums. CFLA neplāno veikt grozījumus līgumā ar finansējuma saņēmējiem, ja vien finansējuma saņēmēji neizteiks šādu vēlmi. Ja netiks ievēroti MK noteikumu Nr. 365 47.2 punkta nosacījumi, CFLA lems par attiecīgā apmācību kursa izmaksu atzīšanu par neatbilstoši veiktām.1. Eiropas Savienības struktūrfondu atbalsts Latvijā tiek sniegts tikai Latvijā reģistrētiem komersantiem. MK noteikumu Nr. 365 ietvaros atbalsts tiek sniegts Latvijā reģistrētiem sīkajiem (mikro), mazajiem, vidējiem un lielajiem komersantiem. Atbalsta intensitātes ir noteiktas atbilstoši Regulai 651/2014. LIAA projektā atbalsta intensitāte gala labuma guvējiem - vidējiem komersantiem ir 45% un lielajiem komersantiem ir 35%.

Lai veicinātu ārvalstu investoru piesaisti valstij, ir nepieciešams radīt pietiekami plašu instrumentu grozu, kas ārvalstu investoru piesaistē konkurētu ar citām valstīm. Viens no šādiem instrumentiem ir nepārtraukti pieejams atbalsts nodarbināto apmācībām komersantiem, kas veic noteikta apjoma investīcijas Latvijas tautsaimniecībā. Iespējas iegūt kvalificētu darbaspēku ir viens no būtiskākajiem aspektiem, ko vērtē ārvalstu investori, izvēloties savu investīciju mērķa valsti. Ārvalstu investori ir ieinteresēti apmācībās, kur cita starpā tiem būtu iespējams saņemt lielāku atbalsta intensitāti, lai atbalstu padarītu pievilcīgāku investoriem, tādējādi veicinot ārvalstu investīciju piesaisti Latvijā. Galvenais uzsvars ārvalstu investīciju jomā ir Latvijas iekšējā ekonomikā notiekošais, proti, pieejamie resursi (darbinieki, dabas resursi utt.) un vide (kopējā un katras nozares mikrovide), tai skaitā aktīvs valsts pārvaldes institūciju darbs un atbalsts privātajām iniciatīvām. Atbalsta intensitātes vidējiem komersantiem palielināšana uz 60% un lielajiem komersantiem uz 50% ir augstākā pieļaujamā atbalsta intensitāte atbilstoši Regulas 651/2014 31. panta 4. punktā norādītajam.LIAA projekta īstenošanas gaitā veic iepirkuma procedūru, kā rezultātā slēdz trīspusējo līgumu ar apmācību sniedzēju un ārvalstu investoru. Apmācību sniedzējs LIAA un ārvalstu investoram katram izraksta rēķinu ar pievienotās vērtības nodokli (turpmāk – PVN). LIAA apmaksā rēķinu ar PVN, kas nav atgūstams atbilstoši normatīvajiem aktiem nodokļu politikas jomā. LIAA apmaksātā ārpakalpojuma daļas PVN izmaksas tiek ietvertas projekta attiecināmajās izmaksās, savukārt ārvalstu investora apmaksātā ārpakalpojuma daļas PVN tiek ietverts neattiecināmajās izmaksās. MK noteikumu Nr. 365 58. punktu nepieciešams redakcionāli precizēt un 58.3.1. un 58.3.2. apakšpunktos nepieciešams norādīt finansējuma intensitāti ārvalstu investoriem bez PVN un finansējuma intensitāti LIAA PVN daļai 100% apmērā.EM noteikumu projekta ietvaros ierosina grozījumus MK noteikumu Nr. 365 58. punktā, to redakcionāli precizējot un 58.3.1. un 58.3.2. apakšpunktā, palielinot finansējuma intensitāti vidējiem komersantiem uz 60% un lielajiem komersantiem uz 50% bez PVN, attiecināmajās izmaksās ietverot finansējuma intensitāti LIAA PVN daļai 100% apmērā. |
| 3. | Projekta izstrādē iesaistītās institūcijas | EM, LIAA. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1.2.2.3. pasākuma mērķa grupa ir pašnodarbinātas personas, sīkie (mikro), mazie, vidējie un lielie komersanti. |
| 2. | Tiesiskā regulējuma ietekme uz tautsaimniecību un administratīvo slogu | Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne finansējuma saņēmējiem, ne gala labuma guvējiem, ne fondu vadībā iesaistītajām institūcijām. |
| 3. | Administratīvo izmaksu monetārs novērtējums | Noteikumu projekts neparedz ietekmi uz administratīvo slogu. |
| 4. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiks ieviestas prasības no Regulas 651/2014 un Regulas 1303/2013. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav.  |

|  |
| --- |
| **1.tabula. Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas šāda Eiropas Savienības tiesību akta prasības: 1) Regula 651/2014;2) Regula 1303/2013. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 651/2014 31. panta 3. punkta d) apakšpunkts | Noteikumu projekta 33.1.1.3. apakšpunkts | *Ieviesta pilnībā* | *Neparedz stingrākas prasības* |
| Regulas 1303/2013 65. panta 2. punkts | Noteikumu projekta 37.punkts un 37.1 punkts | *Ieviesta pilnībā* | *Neparedz stingrākas prasības* |
| Regulas 651/2014 31. panta 4. punkts | Noteikumu projekta 58.3.1. un 58.3.2. apakšpunkts | *Ieviesta pilnībā* | *Neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |

|  |
| --- |
| **2.tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav paredzēts. |
| 2. | Sabiedrības līdzdalība projekta izstrādē | Nav paredzēts. |
| 3. | Sabiedrības līdzdalības rezultāti | Nav paredzēts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | EM kā atbildīgā iestāde, CFLA kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorga­nizācija. Noteikumu projektam nav ietekmes uz institūcijās pieejamiem cilvēkresursiem. |
| 3. | Cita informācija | Nav.  |

Anotācijas III, IV sadaļa – noteikumu projekts šo jomu neskar.

Ministru prezidenta biedrs,

ekonomikas ministrs A. Ašeradens

Vīza:

Valsts sekretārs J. Stinka

Rogule-Lazdiņa, 67013002

Una.Rogule-Lazdina@em.gov.lv